বঙাইগাঁও জিলাৰ বইটামাৰী আৰক্ষী চকীৰ অন্তৰ্গত তালগুৰিৰ ৰাষ্ট্ৰীয় ঘাইপথত বহিঃৰাজ্যলৈ চোৰাং ভাৱে বৃহৎ পৰিমাণৰ মূল্যৱান চেগুন কাঠ কঢ়িয়াই নিয়াৰ পথত আৰক্ষীয়ে এখন ট্ৰাক জব্দ কৰে ।
বইটামাৰী আৰক্ষীয়ে এক গোপন সূত্ৰৰ খবৰৰ ভিত্তিত তালগুৰিৰ ৰাষ্ট্ৰীয় ঘাইপথত এক অভিযান চলাই আৰ জে ১৪ জি জে ৫৬৭০ নম্বৰৰ দহচকীয়া ট্ৰাক এখন জব্দ কৰাৰ লগতে চালক আৰু হেণ্ডিমেনক আৰক্ষী চকীলৈ লৈ আহে ।
পিছত ট্ৰাকখনত তালাচী চলোৱাত বৃহৎ সংখ্যক চেগুণ কাঠ উদ্ধাৰ হয় । ধানৰ তুহঁগুৰিৰ কিছু বস্তাৰ লগতে এই বৃহৎ পৰিমাণৰ কাঠখিনি সৰবৰাহ কৰিছিল ।
আৰক্ষীয়ে জব্দ কৰা কাঠখিনিৰ বজাৰ মূল্য ১৪ লক্ষাধিক টকা হ'ব বুলি বন বিভাগ তথা আৰক্ষীয়ে জানিবলৈ দিছে ।
উল্লেখ্য যে, গুৱাহাটীৰ পৰা মহাৰাষ্ট্ৰৰ নাগপুৰলৈ ৬০০ বেগ তুহঁগুৰিৰ বস্তা সৰবৰাহ কৰাৰ চালান থকা ট্ৰাকখনত মাত্ৰ ২০-২৫ টা মান বস্তা দি বাকীখিনি চেগুণ কাঠৰ টুকুৰা ভৰ্ত্তি কৰি নাগপুৰলৈ ট্ৰাকখন ৰাওনা হৈছিল ।
বইটামাৰী আৰক্ষীয়ে এই খবৰ লাভ কৰি অভিযান চলাই কোনো ধৰণৰ বৈধ নথি-পত্ৰ নথকা কাঠখিনি জব্দ কৰাৰ লগতে ট্ৰাক চালক আৰু হেণ্ডিমেনক আটক কৰে ।
আটক কৰা চালক জন মহম্মদ নিজাব আৰু হেণ্ডিমেনজন ববী আলী বুলি জানিব পৰা গৈছে ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
